
ประกาศผู้อำนวยการการเลือกตั้งประจำองค์การบริหารส่วนตำบลกรงปินัง
อำเภอกรงปินัง   จังหวัดยะลา
เรื่อง ให้มีการเลือกตั้งสมาชิกสภาองค์การบริหารส่วนตำบลกรงปินัง

ด้วยศาลอุทธรณ์ภาค ๙ ได้มีคำสั่ง เมื่อวันที่ ๔ เมษายน  ๒๕๕๗ ให้เพิกถอนสิทธิการเลือกตั้ง        นายมาหะมุ  สาเมาะแม สมาชิกสภาองค์การบริหารส่วนตำบลกรงปินัง เขตเลือกตั้งที่ ๙ และให้มีการเลือกตั้งสมาชิกสภาองค์การบริหารส่วนตำบลกรงปินัง เขตเลือกตั้งที่ ๙ ใหม่  ตามมาตรา ๔๗ ตรี (๗) แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง(ฉบับที่ ๖) พ.ศ.๒๕๕๒

อาศัยอำนาจตามความในมาตรา ๘ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕ และข้อ ๗ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๕๔ โดยความเห็นชอบของคณะกรรมการการเลือกตั้งประจำจังหวัด ยะลา  ในการประชุมครั้งที่  ๓๐/๒๕๕๗  เมื่อวันที่ ๑๗  เดือน เมษายน พ.ศ. ๒๕๕๗  จึงประกาศให้มีการเลือกตั้งสมาชิกสภาองค์การบริหารส่วนตำบลกรงปินัง  ดังต่อไปนี้

๑.
วันเลือกตั้ง วันที่ ๑  เดือน มิถุนายน  พ.ศ. ๒๕๕๗

๒.
ระยะเวลาสมัครรับเลือกตั้ง ตั้งแต่วันที่ ๒๑ เดือน เมษายน พ.ศ. ๒๕๕๗  ถึงวันที่                  ๒๕ เดือนเมษายน  พ.ศ. ๒๕๕๗   เวลา ๐๘.๓๐ น. ถึงเวลา ๑๖.๓๐ น.

๓.
สถานที่รับสมัคร  ที่ทำการองค์การบริหารส่วนตำบลกรงปินัง

๔.
จำนวนสมาชิกสภาองค์การบริหารส่วนตำบลกรงปินัง ที่จะมีการเลือกตั้ง  ทั้งสิ้น ๑ คน

๕.
การเลือกตั้งให้ถือเขตของหมู่บ้าน  เป็นเขตเลือกตั้ง

๖.
เขตเลือกตั้ง  มีจำนวน ๑ เขตเลือกตั้ง ดังนี้



๖.๑

เขตเลือกตั้งที่ ๙ จำนวนสมาชิกสภาองค์การบริหารส่วนตำบลกรงปินัง  ที่จะมีการเลือกตั้ง   ๑ คน พื้นที่ที่อยู่ในเขตเลือกตั้ง ได้แก่ หมู่ที่ ๙  บ้านอุเป  ตำบลกรงปินัง  อำเภอกรงปินัง  จังหวัดยะลา     

๗.
หลักฐานการสมัครรับเลือกตั้ง ประกอบด้วย



๗.๑

บัตรประจำตัวประชาชน แต่ถ้าผู้สมัครรับเลือกตั้งเป็นบุคคลซึ่งไม่ต้องมีบัตรประจำตัวประชาชนตามกฎหมาย ให้ใช้บัตรประจำตัวหรือหลักฐานอื่นใดของทางราชการที่มีรูปถ่าย และมีหมายเลขประจำตัวประชาชนสามารถแสดงตนได้พร้อมสำเนา จำนวน ๑ ฉบับ



๗.๒

สำเนาทะเบียนบ้านฉบับเจ้าบ้าน พร้อมสำเนา จำนวน ๑ ฉบับ



๗.๓

ใบรับรองแพทย์



๗.๔
  ค่าธรรมเนียมการสมัครสมาชิกสภาองค์การบริหารส่วนตำบลกรงปินัง   จำนวน   ๕๐๐ บาท



๗.๕
 รูปถ่ายหน้าตรงไม่สวมหมวก หรือรูปภาพที่พิมพ์ชัดเจนเหมือนรูปถ่ายของตนเอง ขนาดกว้างประมาณ ๘.๕ เซนติเมตร ยาวประมาณ ๑๓.๕ เซนติเมตร  จำนวน ๑๒ รูป

/๗.๖

หลักฐาน…

-๒-



๗.๖

หลักฐานการศึกษา(ถ้ามี) พร้อมสำเนา จำนวน ๑ ฉบับ



๗.๗
  หลักฐานอื่นๆ ที่จำเป็น เช่น เอกสารใบเปลี่ยนชื่อตัว หรือชื่อสกุล สูติบัตร หลักฐานหรือใบรับรองแสดงการเกิด ถิ่นที่อยู่ หรือการเสียภาษีให้กับท้องถิ่น พร้อมสำเนา จำนวน ๑ ฉบับ เป็นต้น


ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้ง ตามที่กฎหมายกำหนด ประสงค์จะสมัครรับเลือกตั้งเป็นสมาชิกสภาองค์การบริหารส่วนตำบลกรงปินัง ให้ยื่นใบสมัครด้วยตนเองตามวัน เวลา สถานที่ และหลักฐานการรับสมัครตามที่กำหนดในข้อ ๒ ข้อ ๓ และข้อ ๗ ทั้งนี้ จะสมัครรับเลือกตั้งได้เพียงหนึ่งเขตเลือกตั้งเท่านั้น










ประกาศ  ณ  วันที่  ๑๗  เดือน เมษายน พ.ศ. ๒๕๕๗
















      มาหะมะรอสีดี  อุชะมิ

ผู้อำนวยการการเลือกตั้งประจำองค์การบริหารส่วนตำบลกรงปินัง

